CELEX: 31984R1452
Language: el
Date: 1984-05-25 00:00:00
Title: Κανονισμός (ΕΟΚ) αριθ. 1452/84 της Επιτροπής της 25ης Μαΐου 1984 για τροποποίηση του παραρτήματος Γ του κανονισμού (ΕΟΚ) αριθ. 3626/82 του Συμβουλίου για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση

Avis juridique important

|

31984R1452

Κανονισμός (ΕΟΚ) αριθ. 1452/84 της Επιτροπής της 25ης Μαΐου 1984 για τροποποίηση του παραρτήματος Γ του κανονισμού (ΕΟΚ) αριθ. 3626/82 του Συμβουλίου για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση  

Επίσημη Εφημερίδα αριθ. L 140 της 26/05/1984 σ. 0023 - 0023 Ισπανική ειδική έκδοση: Κεφάλαιο 15 τόμος 5 σ. 0028  Πορτογαλική ειδική έκδοση : Κεφάλαιο 15 τόμος 5 σ. 0028 

***** ΚΑΝΟΝΙΣΜΟΣ (ΕΟΚ) αριθ. 1452/84 ΤΗΣ ΕΠΙΤΡΟΠΗΣ  της 25ης Μαΐου 1984  για τροποποίηση του παραρτήματος Γ του κανονισμού (ΕΟΚ) αριθ. 3626/82 του Συμβουλίου για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3626/82 του Συμβουλίου της 3ης Δεκεμβρίου 1982 για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (1), όπως τροποποιήθηκε τελευταία από τον κανονισμό (ΕΟΚ) αριθ. 1451/84 (2), και ιδίως το άρθρο 4,  Εκτιμώντας:  ότι λόγω της καθιέρωσης νέου συστήματος ταξινόμησης για τα πτηνά που περιλαμβάνονται στα προσαρτήματα της σύμβασης, απαιτείται τροποποίηση του παραρτήματος Γ τμήμα 2 του κανονισμού (ΕΟΚ) αριθ. 3626/82 του Συμβουλίου, προκειμένου να εξασφαλιστεί ότι τα είδη που καλύπτονται από το παράρτημα συμπίπτουν με τα είδη που προβλέπονται από το σύστημα ταξινόμησης, το οποίο εφαρμόστηκε κατά τη θέσπιση του σχετικού κανονισμού του Συμβουλίου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπή της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Γ τμήμα 2 του κανονισμού (ΕΟΚ) αριθ. 3626/82 τροποποιείται ως εξής:  «PSITTACIFORMES  Psittacidae spp. - 109»  αντικαθίσταται από:  «PSITTACIFORMES spp. (*) - 109».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Μαΐου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 384 της 31. 12. 1982, σ. 1.  (2) Βλέπε σελίδα 21 της παρούσας Επίσημης Εφημερίδας.